en da da id id da de da da da en da en en da da ceb nb da da en da en en en en da en en da da fr sv fi sv sv ro da id en en da da ceb nb da da en da en en en en da en en da da fr sv fi sv sv ro da da da da da da da da da da da da da da da da sv da da sv en nn sv da da da da da da da da it fi sv sv da sv it da da ro de de da en en en es en en en en en
Pressemeddelelse – Michelle B. Design
VI HAR 1-2 DAGES LEVERING - FRI FRAGT I DANMARK VED ORDRER OVER KR. 499,-
Du har varer i din indkøbskurv
Checkout Fortsæt med at handle
By- & Landkort – Internationale
By- & Landkort - Danmark
By- & Landkort – Internationale
By- & Landkort - Danmark
Viskestykker, Muleposer & Magneter
Tilbudsvarer & 2. Sortering
Kortkartellet er blevet solgt - til familien
Pressemeddelelse fra IDEAS Denmark A/S, virksomheden bag kværnbrandet CrushGrind® – maj 2019
Den danske kværnspecialist IDEAS Denmark A/S, der for 25 år siden revolutionerede branchen med deres keramiske kværne, CrushGrind®, har taget et nyt brand under vingerne.
Kortkartellet – kunst, der reflekterer hvem du er
Kortkartellet blev skabt i 2012 af designeren Christina Muff. Kortkartellet er bygget op omkring en kærlighed til æstetik, typografi, design og … Danmark. Udover de typografiske kunstplakater af byer og lande, består kollektionen af plakater og kort med fotografiske motiver, bogstaver, abstrakt kunst mm.
”Jeg har rejst meget. Jeg har boet i USA, Frankrig, Sverige, Saudi-Arabien og selvfølgelig Danmark. Min første succes i Kortkartellet blev Danmarks plakaten. Min idé var inspireret af USA, hvor man har en enorm patriotisme og stolthed over sit land. Jeg synes, at vi har så meget at byde på i Danmark, så jeg lavede en hyldest til Danmark, og jeg skal love for, at jeg ramte noget her. Jeg fortsatte med regioner og byer, og snart var det ikke mig der fødte ideerne. Det var hele Danmark der kontaktede mig med ideer til hvilke byer vi skulle lave,” fortæller stifter af Kortkartellet, Christina Muff.
Designer med passion for at skabe
Kortkartellet’s produkter vises jævnligt i bolig- og interiørmagasiner. Kortkartellet har solgt et 6-cifret antal plakater, alene i Danmark. Organisationen voksede, og en butik i indre København blev åbnet. For Christina betød det mere drift og ledelse, og mindre tid til at skabe.
”Jeg har arbejdet med design og udvikling af produkter hele mit liv. Jeg har designet tøj og smykker, før jeg begyndte med plakater. Min seneste passion er keramik. Min lyst til at skabe nyt har været svært foreneligt med det at drive og vækste en virksomhed. Derfor har jeg det seneste år haft en drøm om at sælge Kortkartellet til den rigtige virksomhed, som ønsker at bygge videre på de grundsten, der er lagt” fortæller Christina Muff.
Valget faldt på en virksomhed i familiegruppen
Christina har været i forhandling med et par interessenter. Men det er svært at give slip på noget der ligger hjertet nær. Christinas mand, Allan Muff, ejer virksomheden IDEAS Denmark, der sælger keramiske kværne i design- og køkkenbutikker på det globale marked. Og dette blev løsningen for Christina. IDEAS Denmark er en designfokuseret virksomhed med internationalt salg.
Synergier i salget – og Christina kommer med på rejsen som designer
IDEAS Denmark A/S er netop flyttet ind i Kortkartellet’s lokaler og gør klar til at vækste det nye brand. Der skal ryddes lidt op i kollektionen, og der vil komme fokus på nye produktkategorier og mere konceptsalg. Der arbejdes allerede på de første nye koncepter. Og Christina Muff vil fortsat være designer eller kreativ sparringspartner på nye produkter.
”Vi ser synergier mellem Kortkartellet og CrushGrind®. Begge brands sælges i design- og interiørbutikker. Vi har ambitioner om at gøre Kortkartellet til et internationalt brand. Vi vil fortsætte med at skabe produkter, som har noget på hjertet” fortæller adm. direktør hos IDEAS Denmark A/S, Lone Ogaard Rasmussen.
Plakater og kort med unikke designs, herunder byer, regioner, lande, bogstaver mm
Produkterne er designet og produceret i Danmark
Trykt på 150/200 gr ubleget kvalitetspapir
Plakater i formaterne 40x55 / 50x70 / 70x100 / 100x140 cm
Priser kr. 299,- / 399,- / 599,- og 999,- / 1.995,-
Fakta om IDEAS Denmark:
Lille dansk virksomhed med 7 ansatte i DK og 5 i CN med fokus på patenterede, keramiske kværne til kaffe, salt, peber og krydderier.
Stifter Ken Muff Lassen fik ideen til CrushGrind® den originale keramiske kværnmekanisme i 1994. I dag har salget rundet 50 millioner enheder på verdensplan.
Virksomheden har taget kampen op med den internationale gigant Peugeot på kværne.
Virksomheden ejes af Ken Muff Lassen, Allan Muff og Kenneth Muff Lassen.
Virksomhedens patenterede teknologi er indeni produkter fra nogle af de største danske og internationale mærker såsom Kähler, Vipp, Rosendahl, Georg Jensen, Normann Copenhagen, Stelton, Spring Copenhagen, Rosendal, Zwilling, Alessi og Tupperware.
Tilmeld dig vores nyhedsbrev og vær først til at høre om kampagner og nyheder
+45 93 91 86 05 • Kontakt os
© 2022, Michelle B. Design
POS and Ecommerce by Shopify